
Cynllun Gwers Cam 1

Cynllun Gwers – Cam 1 Cynllun Gwers 

	Athro dan hyfforddiant
	Miss Hanna Evans
	Dosbarth:
	Blwyddyn 6 

	Maes Dysgu a Phrofiad neu Bwnc
	Iaith (Cymraeg)
	Dyddiad:
	27.01.2020

	Ffocws Gwers:
	Casglu gwybodaeth am effaith ffermydd gwynt.

	Cysylltiadau ystyrlon â'r Cwricwlwm 
	· Mynegi barn a syniadau’n eglur gan ddefnyddio geirfa arbenigol ac enghreifftiau.
· Archwilio materion heriol neu ddadleuol drwy barhau i gynnal y rôl y maent yn ei chwarae. 
· Gwrando’n ofalus ar gy wyniadau gan ddangos dealltwriaeth o gasgliadau neu farn y siaradwyr.
· Ymateb i eraill gyda chwestiynau a sylwadau sy’n canolbwyntio ar resymau, goblygiadau a chamau nesaf.
· Cyfrannu’n bwrpasol i drafodaeth grwp er mwyn dod i’r canlyniadau y cytunwyd arnynt. 
· Mynegi barn yn glir am bynciau a thestunau ysgrifenedig gan gynnig rhesymau i gefnogi barn v 
· Codi pwyntiau o drafodaeth grwp, gan gytuno neu anghytuno a rhoi rhesymau. 
· Darllen testunau cymhleth yn annibynnol am gyfnodau cyson.
· Defnyddio ystod o strategaethau i ddod o hyd i wybodaeth, e.e. cip ddarllen (sgimio) am gynnwys bras, llithr ddarllen (sganio) am fanylion. 
· Chwilio ar y rhyngrwyd yn ofalus gan benderfynu pa ffynonellau i’w darllen a’u credu. 
· Darllen yn fanwl, gan wneud nodiadau at ddibenion penodol.
· Dangos dealltwriaeth o’r prif syniadau a manylion arwyddocaol mewn testunau gwahanol ar yr un pwnc. 
· Adnabod syniadau a gwybodaeth sydd o ddiddordeb iddynt i ddatblygu dealltwriaeth bellach. 
· Ystyried a yw testun yn effeithiol i gy eu gwybodaeth a syniadau. 
· Defnyddio iaith sy’n briodol ar gyfer ysgrifennu, gan gynnwys Cymraeg safonol. 

	Cysylltiadau ystyrlon â:
Chyfrifoldebau trawsgwricwlaidd
	· Rhifedd
· Cymhwysedd digidol

	Targedau Personol (Cysylltiedig â SAC ac wedi eu nodi mewn adolygiad wythnosol)
Sicrhau fy mod yn trosglwyddo’r meini prawf i’r disgyblion yn gyson. Gellir cysylltu hwn â’r adran addysgeg: dylanwadu, gan wireddu’r safon SAC:- Wrth gynllunio a chyflawni, mae’r darpar athro’n arddangos ymwybyddiaeth o bwysigrwydd annog dysgwyr i fyfyrio am eu dysgu eu hunain.






	Amcanion Dysgu (ffocws ar ddysgu – defnyddio geirfa ddealladwy):

	· Casglu gwybodaeth am effaith ffermydd gwynt.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Ystyried dwy ochr y dadl.
· Gwrando ar barn eraill.
· Dewis a dethol gwybodaeth yn synhwyrol. 
	· Ffyn lolipop
· Asesu
· Hunanasesu
· Asesu cyfoedion




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	· Gofyn iddynt ysgrifennu’r dyddiad yn eu llyfrau.
· Dosbarthu llythyr yr un i’r plant gan ddweud wrthynt am beidio edrych arno.
· Dweud wrth y plant fod yna lythyr wedi cyrraedd yr ysgol bore ‘ma.
· Gofyn i unigolion ddarllen y llythyr yn eu tro.
· Defnyddio ffyn lolipop a gofyn i’r disgyblion feddwl am un gair (gweddus) i ddweud am y llythyr neu i argyhoeddi’r ffordd y maent yn teimlo – DIM OND UN GAIR.
· Gofyn iddynt adael bwlch ar gyfer nod y wers.
· Dweud wrthynt “heb siarad gyda’r person drws nesaf, ysgrifennwch y gair yng nghanol y dudalen a chrëwch storm meddwl gan esbonio pam y teimlwyd y ffordd hon neu pam daeth y gair penodol hwn i’ch meddwl.
· Modelu enghraifft i’r plant – Crac – oherwydd ni fydd cae chwarae gyda ni mwyach. Hapus – arbed arian i’r ysgol ayyb. 
· Gofyn am ambell un i gynnig eu gair a dau reswm tu ôl y dewis hwn – cywiro’u hiaith lafar a’r gystrawen a gofyn iddynt gywiro hyn yn eu llyfrau (gan ddefnyddio inc porffor). 
· Gofyn iddynt ysgrifennu’r nod yn eu llyfrau.
· Gwahanu’r disgyblion i dri grŵp cymysg. 
	· Ysgrifennu dyddiad yn eu llyfrau.
· Unigolion i ddarllen y llythyr yn eu tro.
· Meddwl am un gair i ddweud am y llythyr.
· Ambell un i gynnig ateb.
· Cywiro unrhyw beth y dywed gan yr athro (gan ddefnyddio inc porffor).
· Ysgrifennu’r nod yn eu llyfrau.
· Gwahanu i 3 grwp.


	· Llyfrau Cymraeg.
· Pensil/beiro.
· Llythyr.

	

Addysgu a Dysgu Craidd
	* Paratoi cornel adnoddau fel cornel ymchwil annibynnol. (Posteri, geiriaduron, pamffledi, llyfrau a llythyron eraill).
Dosbarthu papur mawr i bob grŵp er mwyn iddynt allforio'u syniadau.
Dweud wrth y plant, bwriad y sesiwn hon yw casglu cynifer o wybodaeth ag y medrwch am ffermydd gwynt a sut effaith y cafwyd ar y gymuned, yr ysgol a’r byd natur o’m cwmpas.
Caniatáu iddynt ymchwilio ar lechen er mwyn darganfod gwybodaeth, ystadegau neu unrhyw ffeithiau perthnasol. 
Grŵp 1 
♦	Ystyriwch y gymuned dda/drwg.

Grŵp 2
♦	Ystyriwch yr ysgol a’i ddisgyblion.

Grŵp 3
♦	Ystyriwch y byd natur 

Cylchdroi'r 3 grŵp yma ar ôl 7 munud. (21 munud)

Caniatáu iddynt fynd tu allan i brofi sut byddai pe na fyddai ganddynt gae chwarae mwyach. 

Caniatáu iddynt fesur faint o dir byddai un melyn wynt yn cymryd. 

Caniatáu iddynt ymchwilio effaith melinydd gwynt ar draws Cymru a’r byd a’i heffeithiau ar ardaloedd gwledig.

Gofyn i’r plant ddod nôl i eistedd ac ychwanegu at eu gair.
Gofyn am ymateb ambell un – tybed os fydd rhywun wedi newid eu meddwl. 
Cerdded o gwmpas a darllen ambell ystadegyn/ffaith y mae’r plant wedi cofnodi allan – cywiro unrhyw wall allan yn uchel a gofyn i bawb ail edrych ar eu sillafu + cystrawen.
Gofyn pwy sydd o blaid a phwy sydd yn erbyn.  
	· Defnyddio’r cornel ymchwil annibynnol i hybu’u dealltwriaeth. 
· Ymchwilio ar ipads a ffynonellau ymchwil arall.

Grwp 1
· Gweithio fel grwp i ymchwilio effeithiau ffermydd gwynt ar yr ardal/ysgol/byd natur. 

Grwp 2
· Gweithio fel grwp i ymchwilio effeithiau ffermydd gwynt ar yr ardal/ysgol/byd natur.

Grwp 3
· Gweithio fel grwp i ymchwilio effeithiau ffermydd gwynt ar yr ardal/ysgol/byd natur. 

· Ymgynull yn ôl i ychwanegu at eu gair. 

· Ennyn ymateb wrth amebll ddisgybl o sut maent yn teimlo.

· Cywiro unrhyw wall ysgrifenedig.
	· Llyfrau ymchwil 
· Pamffledi
· Poster
· Papur mawr
· Peniau ffelt

	

Sesiwn Gloi
	Gofyn i’r plant gadw’r syniadau yn eu meddyliau gan ddweud wrth y plant beth fydd disgwyl iddynt wneud erbyn diwedd yr wythnos yn fras iawn.

	· Cadw eu syniadau a gwrando ar yr hyn yw bwriad y wers. 



	· 




























Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	[bookmark: _GoBack]Wrth gyflwyno’r wers dosbarthais lythyr yr un i’r disgyblion gan ddweud wrthynt am beidio edrych arno. Cyflëir hyn gyffro yn y dosbarth wrth i’r plant ysu i gael gweld beth sydd yn y llythyr. Gofynnais i ambell ddisgybl darllen yn eu tro i ddatgelu’r hyn y mae’n sôn amdano. Wedi darllen y llythyr gofynnais i’r disgyblion heb drafod gyda’i chyfaill i ysgrifennu’r gair cyntaf sy’n dod i’w meddwl. 
Gosodais y dosbarth fel grwpiau gan roi gair i bob grŵp. Caniateir iddynt ddefnyddio’r pamffledi ar daflenni gwybodaeth yn ogystal ag Ipads os oes angen i ymchwilio effaith neu ffeithiau am ffermydd gwynt ar y gair penodol hwn. 
Ymddengys mwyafrif o’r plant yn hyderus ac yn ymrwymedig ond gwêl ambell un yn anodd gweithio fel grŵp gan or-rheoli neu eistedd heb gyfrannu. Mwynhaodd y plant y cylchdro o weithgareddau gan berchnogi’r effeithiau a’u barnau’n synhwyrol.  

	Y Camau Nesaf ar gyfer Cynnydd

	Er mwyn sicrhau cynnydd, byddai rhannu’r grwpiau i niferoedd llai yn syniad er mwyn sicrhau fod yr holl ddisgyblion yn ymglymu â’r dasg. Yn ogystal â hyn sicrhaf fod bob disgybl yn deall pam ydw i’n siarad dydyn hwy ddim oherwydd maent yn gofyn yr un hen gwestiwn tro ar ôl tro. 




	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Yn ystod y wers canolbwyntiais ar yr elfen o gynnwys y meini prawf yn ganolog a’u hargyhoeddi’n glir gan sicrhau eu bod yn deall er mwyn eu gweithredu. Sicrheais fy mod yn adrodd, ailadrodd ac yn atgoffa’r plant o’r hyn sy’n ddisgwyliedig wrthynt er mwyn medru cyrraedd eu nod a sgaffoldio’u haddysg. 
Ystyried dwy ochr y ddadl – Wrth ganolbwyntio ar y dasg hon, anogwyd y disgyblion i ystyried dwy ochr unrhyw ddadl er iddynt gredu yn eu barn hwy, mae’n bwysig ystyried ochr arall i’r ddadl. Wrth ofyn am syniadau wrth y plant anogwyd dwy ochr y ddadl er mwyn i’r dosbarth cyfan weld sut y gweithiwyd.
Gwrando ar farn eraill – Wrth ganolbwyntio ar y dasg hon, roedd gwrando ar farn eraill yn hanfodol er mwyn medru cynnig adborth neu ddadl yn eu herbyn. Yn ogystal â hyn wrth wrando gallent fachu’r syniad i’w cynnwys yn eu llythyr terfynol hwy.
Dewis a dethol gwybodaeth yn synhwyrol – Wrth ganolbwyntio ar y dasg hon, mae’r sgil o ddewis a dethol gwybodaeth yn synhwyrol yn hanfodol er mwyn cynnal eu dadl yn glir ac yn gryf. Pwysleisiwyd pwysigrwydd cynnwys ffeithiau realistig a chywir er mwyn creu llythyr ffurfiol a phroffesiynol.
Gellir cysylltu hyn gyda’r adran, addysgeg: dylanwadu, gan wireddu’r safon SAC:- Wrth gynllunio a chyflawni, mae’r darpar athro’n arddangos ymwybyddiaeth o bwysigrwydd annog dysgwyr i fyfyrio am eu dysgu eu hunain.

	Meysydd ar gyfer fy Natblygiad

Targedau Personol ar gyfer Cynnydd

	Ar gyfer fy natblygiad, byddai’n syniad imi sicrhau fod yr holl adnoddau’n barod o flaen llaw fel nad oes oedi cyn cychwyn y wers. Yn ogystal â hyn byddai’n syniad imi ennyn mwy o adborth wrth y disgyblion am dyma’r unig gyfnod y cawsant i gasglu ffeithiau a gwybodaeth i gefnogi’u dadl yn y llythyr.

